SVI ไตรมาส 4 ดีต่อเนื่อง ส่งออกยุโรปยังแกร่งรับเต็มเงินบาทอ่อนค่า คาดกำไรปีหน้าโต 40%
โบรกฯมอง SVI งบ Q4/58 ดีต่อเนื่อง ส่งออกยุโรปยังดี รับเต็มบาทอ่อนค่า คาดกำไรปีหน้าโต 40% เป้าระยะสั้น 5.50 บ.
25 พ.ย. 2558

บล.ยูโอบี เคย์เฮียน (ประเทศไทย) ระบุในบทวิเคราะห์ (25 พ.ย.) ว่า บริษัท เอสวีไอ จำกัด (มหาชน) หรือ SVI (ราคาเป้าหมายระยะสั้น 5.50 บาท) รายงานงบไตรมาส 3 ปี 2558 ออกมาดีแล้ว ต่อไปงบไตรมาส 4 จะเข้าสู่ช่วงพีค ได้ประโยชน์จากค่าเงินบาทที่อ่อนค่าลง ทำให้ส่งออกง่ายขึ้นและไม่ส่งออกไปจีน ทำให้ผลกระทบจากเศรษฐกิจจีนที่ชะลอตัวมีค่อนข้างน้อยต่อ SVI ส่วนปีนี้จะเดินเครื่องผลิตได้เต็มที่เหมือนก่อนช่วงไฟไหม้ ประกอบกับ demand จากยุโรปยังแข็งแกร่งอยู่และปีหน้าจะได้ลูกค้าใหม่จากอเมริกา 4 ราย ส่งผลให้กำไรมีโอกาสจะโตถึง 40% ในปีหน้า 